stanford-oval/wikipedia huggingface dataset:
מצר האדמירליות

| --- | --- |

 מידע כללי
 סוג:  מצר ים 
 מידע נוסף
 קואורדינטות:  64°20′00″S 57°10′00″W﻿ / ﻿64.3333°S 57.1667°W﻿ / -64.3333; -57.1667
 איים סמוך לקצה הצפוני של חצי האי האנטארקטי; (סנואו היל וסימור הם מס' 6 ו-8 בהתאם; אי ג'יימס רוס הוא מס' 2
 
מצר האדמירליות (באנגלית: Admiralty Sound) הוא מצר ים המשתרע בכיוון צפון-מזרח-דרום מערב ומפריד בין האיים סימור וסנואו היל לאי ג'יימס רוס, סמוך לקצה הצפוני-מזרחי של חצי האי האנטארקטי. לחלקו הרחב, הצפון-מזרחי, של המצר ניתן השם לשון ים האדמירליות על ידי המשלחת הבריטית בראשות ג'יימס קלארק רוס, שגילתה אותו ב-6 בינואר 1843. תוואי הנוף הוגדר כמצר ולא כמפרץ בשנת 1902 על ידי המשלחת השוודית לאנטארקטיקה בראשות אוטו נורדנשלד.
| --- | --- |
בקרת זהויות :  VIAF: 154605893   WorldCat (עם VIAF): 154605893 
ערך זה הוא קצרמרבנושא גאוגרפיה של אנטארקטיקה ובנושא גופי מים. אתם מוזמנים לתרום לוויקיפדיה ו.
יצחק רוקח

יצחק רוקח (ח' באב תרנ"ד – י"א בתמוז תשל"ד; 1 באוגוסט 1894 – 1 ביולי 1974) היה מחלוצי ומנהיגי ענף ההדרים בישראל.
קורות חיים

יצחק רוקח נולד בנווה-צדק לשמעון יליד ירושלים ולרחל שוסטקובסקי מבריסק. נקרא ע"ש סבו, איצ'ה רוקח. החל את לימודיו ב"חדר" ואחר כך המשיך בבית הספר של כי"ח ומשם בקולג' של "האחים" הצרפתים ביפו. להמשך לימודיו נשלח לבית הספר הגבוה למסחר בלוזאן שבשווייץ, אותו סיים בשנת 1912. עם סיום לימודיו נסע לאנגליה והתקבל להתמחות בעסקי ספנות במשרד של בעלי אניות בליברפול.
קורות חיים > פרדסנות והובלה ימית

בשנת 1914, עם חזרתו לארץ ישראל, התמנה לעבוד כמזכירו של אביו בענייני פרדסנות והובלה ימית, באגודת "פרדס", שאביו נמנה עם מייסדיה והיה מנהלה הראשון. עם פטירת אביו, בשנת 1922, נבחר, על אף גילו הצעיר, לאחד משלושה מנהלי אגודת "פרדס", ולאחר מכן למנהלה היחיד, ופיתח אותה לחברה מסחרית גדולה וחזקה, שפירותיה, בעלי הסמל המסחרי "פרדס גמל" כבשו את המקום הראשון[דרוש מקור] בשוקי פרי ההדר באירופה.
היה, ביחד עם מוריס פישר ואדם בשם גוטהיל, ממקימי חברה בשם "מטעי השרון", שפעלה בשנות ה-30 ועסקה בגידול פירות בעזרת פועלים שכירים על קרקעות שרכשו יהודים מחו"ל בכפר יונה. בשנת 1940 נקלעה החברה לחובות, וכנראה נסגרה.
בשנת 1933, משדחתה מועצת המנהלים של אגודת "פרדס" את הצעתו לשכלול האריזה על ידי אריזה מרוכזת, התפטר וייסד את "הסינדיקט לתפוזי יפו", והכניס אליה את בעלי הפרדסים החדשים.
בשנת 1939 איחד את הקואופרטיבים לפרי הדר תחת השם "פרדס סינדיקט", כשמם של שני הקואופרטיבים הגדולים "פרדס" ו"סינדיקט", ונהיה המנהל הכללי של האיחוד.
עם פרוץ מלחמת העולם השנייה ושיבוש דרכי שיווק ההדרים לארצות המערב, נוסדה "המועצה לשיווק פרי הדר", משותפת לערבים, בסיוע ממשלתי, והוא נבחר בה כחבר מצד היהודים והשתתף בכל המשלחות לשיווק הפירות והסדרי ההובלות הימיות.
בתחילת 1928 יסד את הירחון "הדר" שעסק בענף הפרדסנות, אותו ערך ביחד עם יוסף ברוורמן. הירחון יצא במשך 13 שנים, עד שנת 1940.
כמנהל "פרדס סינדיקט" עסק גם בעסקי ההובלה הימית והביטוח, בין היתר של חברת הספנות הממשלתית הרומנית.
בשנת 1936, התמנה חבר ההנהלה בחברת "אוצר מפעלי ים" ופעל אצל שלטונות המנדט הבריטי לקבלת היתר להקמת נמל תל אביב. ראש העיר מאיר דיזנגוף ציין אותו בין התורמים להקמת הנמל. בשנת 1947 נבחר ליו"ר מועצת המנהלים שלה.
קורות חיים > פעילות ציבורית

לאחר מלחמת העולם הראשונה התמנה לחבר מועצת תל אביב, ופינה את מקומו לאחר מכן לטובת אחיו, ישראל, לימים ראש העיר.
בין פעילויותיו הרבות היה במשך שנים רבות חבר בהתאחדות האיכרים וחבר לשכת המסחר תל אביב-יפו.
יסד את לשכת המסחר ישראל-צרפת, כיהן כיו"ר ראשון שלה וזכה לעיטור לגיון הכבוד הצרפתי.
משנת 1925, למשך שנים רבות, היה סגן קונסול רומניה בתל אביב יפו.
בשנת 1932 נבחר לנשיא לשכת בני ברית "שער ציון", אותה יסד אביו.
היה חבר ברשות הנמלים, וחבר במועצת הנפט.
בשנת 1970 התפטר מכל עיסוקיו והקדיש זמנו לכתיבת שני ספרי זכרונות, "פרדסים מספרים" ו"ותיקים מספרים".
רוקח נישא להילדה לבית גזונדהייט. לשניים נולדו שתי בנות - מרים ונאוה.
יצחק רוקח נפטר בשנת 1974 בביתו שבהרצליה ונטמן בבית הקברות טרומפלדור בתל אביב ליד הוריו ואחיו יוסף. השאיר אחריו רעייה, שתי בנות ושבעה נכדים.
אשתו, הילדה (1905–1994), אשר ליוותה אותו שנים רבות בכל פעילויותיו, נקברה אף היא לידו.
לקריאה נוספת

דוד תדהר (עורך), "יצחק רוקח", באנציקלופדיה לחלוצי הישוב ובוניו, כרך ד (1950), עמ' 1572
יובל אליצור, יצחק רוקח ואימפריית התפוזים, 31 דמויות ממעצבי דור המדינה, הוצאת כרמל, 2008, עמודים 175–182
יצחק רוקח, ימים ראשונים וניחוח הדרים – סיפורו של בן נווה צדק, הוצאה לאור משפחתית בעריכת גרשון גרא.
נח בי (בירזובסקי), פני תל אביב בקריקטורות, עורך ומוציא לאור: משה שיינבוים, 1939.
הערות שוליים

↑  האסיפה הכללית של פרדס, דואר היום, 4 באוקטובר 1928
↑  באסיפת פרדס, דבר, 4 באוגוסט 1929
↑  אכספורט ההדר תרצ"ג, דבר, 1 במרץ 1933
↑  מי היא חברת פריקה, דבר, 3 בדצמבר 1936
↑  איחוד הקואופרטיבים אושר על ידי הממשלה, דבר, 20 באפריל 1939
↑  האסיפה הכללית הראשונה של פרדס סינדיקט, המשקיף, 7 ביוני 1939
↑  באיחוד הקואופרטיבים פרדס-סינדיקאט, דבר, 7 במאי 1939
↑  ההדר, דבר, 19 בפברואר 1928
↑  חברה א"י לספנות והספקה, חרות, 5 ביולי 1957
↑  בעירית תל אביב, דבר, 25 במאי 1936
| --- | --- |
בקרת זהויות :  NLI: 987007298202105171  ISNI: 0000 0000 7150 993X  LCCN: nr00006053  VIAF: 58917245   WorldCat (עם VIAF): 58917245
בלקא

| --- | --- |

 מדינה:  ירדן ירדן
 נפות במחוז:  5
 בירת המחוז:  סלט
 שטח:  1,120.4 קמ"ר
 אוכלוסייה:  ‏
  ‑ במחוז:  491,709 (2015)
  ‑ צפיפות:  365.5 נפש לקמ"ר (2010)
 קואורדינטות:  32°03′28″N 35°45′58″E﻿ / ﻿32.057778°N 35.766111°E﻿ / 32.057778; 35.766111 
 אזור זמן:  UTC +2
  מפת מיקום  מפה מפורטת     לחצו כדי להקטין חזרה    לחצו להגדלה       נפות מחוז בלקא tabBackground:;tabBorder:#aaa;defaultTab:0;
 
מחוז בלקא (בערבית: محافظة البلقاء) הוא אחד משנים עשר מחוזות ירדן. הוא ממוקם בצפון-מערב המדינה ובירתו היא העיר סלט. בחלקו המערבי המחוז גובל ביהודה ושומרון, כאשר נהר הירדן מהווה גבול בינלאומי.
המחוז מחולק לחמש נפות. שטחו 1,120.4 קמ"ר ואוכלוסייתו מונה 409,500 נפש, דבר שהופך אותו למחוז הרביעי המאוכלס ביותר, וכן למחוז השלישי בצפיפות האוכלוסין שלו.
היסטוריה

השם "בלקא" נוכח עוד מהמאה ה-7. לא ידוע אם שם זה נגזר משם הדמות המקראית בלק.
במהלך מלחמת העולם הראשונה, הצבא הבריטי בראשות הגנרל אלנבי נכנס למחוז ב -24 במרץ 1918 ובכך סיים שלטון עות'מאני 500 שנה.
ב־21 במרץ 1968, נערכה בעיירה כראמה שבמחוז פעולת כראמה בין ישראל לבין כוחות פלסטיניים (פת"ח, אש"ף) וצבא ירדן. זה היה אחד העימותים הצבאיים הגדולים באזור בשנים שבין מלחמת ששת הימים למלחמת יום הכיפורים.
נפות

המחוז מחולק לחמש נפות:
נפת בלקא
נפת א-שונה אל-ג'נובייה
נפת דיר עלא
נפת עין אל-באשא
נפת מאחס ואל-פוחייס
זכויות להט"ב באוקלהומה

| --- | --- |

אוקלהומה, ארצות הברית
 מעמד בחוק:  הומוסקסואליות ולסביוּת חוקיות משנת 2003
 טרנסג'נדריות:  המדינה מתירה לטרנסג'נדרים לשנות את מגדרם
 שירות צבאי:  להט"בים מורשים לשרת בכוחות המזוינים של ארצות הברית
 הגנה מפני אפליה:  קיימת הגנה מפני אפליה בערים בודדות בלבד
 זכויות משפחה
 הכרה בזוגיות חד־מינית:  נישואים חד־מיניים חוקיים משנת 2014
 אימוץ:  אימוץ משותף על ידי זוגות חד־מיניים חוקי משנת 2014
 
 הצבעה על הצהרת האו"ם:  בעד(כחלק מארצות הברית)
זכויותיהם של לסביות, הומוסקסואלים, טרנסג'נדרים וביסקסואלים (להט"ב) במדינת אוקלהומה שבארצות הברית התקדמו במאה ה־21. עם זאת, להט"בים באוקלהומה עדיין עשויים לחוות מספר קשיים שהטרוסקסואלים אינם חווים מבחינת החוק. נישואים חד־מיניים וכן אימוץ על ידי זוגות חד־מיניים חוקיים באוקלהומה מאוקטובר 2014, אך חוקי המדינה אינם אוסרים אפליה על רקע נטייה מינית או זהות מגדרית, וההערכה היא שבערך 62,000 עובדים להט"בים באוקלהומה עשויים להיות חשופים לאפליה בתחום העבודה.
מעמדם של הומוסקסואלים ושל לסביות בחוק

פעילות מינית של אנשים מאותו המין חוקית באוקלהומה משנת 2003, כשבית המשפט העליון של ארצות הברית ביטל את חוקי מעשי הסדום בכל המדינות שבהן היו חוקים כאלה בפסק דין לורנס נגד טקסס.
נישואים חד־מיניים

באפריל 2004 אושר איסור חוקתי על נישואים חד־מיניים באוקלהומה, לאחר שהסנאט של המדינה הצביע בעד האיסור ברוב של 38–7 ובית הנבחרים הצביע בעדו ברוב של 92–4. ב־2 בנובמבר 2004 אזרחי אוקלהומה אישרו במשאל עם תיקון לחוקת המדינה, שאוסר להכיר בנישואים חד־מיניים ובכל זכות חוקית אחרת לזוגות שאינם נשואים. משאל העם עבר ברוב של 76%–24%.
ב־14 בינואר 2014 השופט טרנס קרן, שכיהן כשופט בבית המשפט המחוזי במחוז הצפוני של אוקלהומה, קבע שההחלטה שהתקבלה במשאל העם בנובמבר 2004 אינה חוקתית. בית המשפט הפדרלי העשירי לערעורים של ארצות הברית אישר את החלטת בית המשפט המחוזי ב־18 ביולי 2014.
ב־6 באוקטובר 2014 בית המשפט העליון של ארצות הברית דחה את הערעור של מדינת אוקלהומה ואישר באופן סופי את החלטת בית המשפט המחוזי, שלפיה האיסור על נישואים חד־מיניים אינו חוקתי. לאחר שבית המשפט דחה את הערעור, מספר מחוזות במדינה, בהם מחוז אוקלהומה, החלו להנפיק רישיונות נישואים לזוגות חד־מיניים.
אימוץ והורות

אוקלהומה מתירה אימוץ לזוגות נשואים וכן למבוגרים יחידים שאינם נשואים, ללא קשר לנטייה מינית. משמעות הדבר היא שזוגות חד־מיניים מורשים לאמץ ילדים במשותף במדינה החל מ־6 באוקטובר 2014, כשנישואים חד־מיניים הפכו לחוקיים.
באוגוסט 2007 בית המשפט הפדרלי העשירי לערעורים של ארצות הברית הורה למדינת אוקלהומה להנפיק תעודת לידה מתוקנת עבור ילד שאומץ על ידי זוג חד־מיני שנישא במדינה אחרת. לפי קביעת בית המשפט, על תעודת הלידה המתוקנת להציג את שמותיהם של שני ההורים המאמצים.
חוק שנחתם על ידי מושלת אוקלהומה מרי פאלין במאי 2018 מאפשר לסוכנויות אימוץ לסרב למקם ילדים בבתים מסוימים אם הדבר מפר את האמונה הדתית או המוסרית שלהן. החוק ספג התנגדות מקבוצות שפועלות לזכויות להט"ב, בטענה שהוא מתיר אפליה נגד להט"בים שמעוניינים לאמץ ילדים.
הגנה מפני אפליה

חוקי אוקלהומה אינם כוללים הגנה מפני אפליה על רקע נטייה מינית או זהות מגדרית.
עם זאת, בעיר נורמן ישנה מדיניות האוסרת אפליה על רקע נטייה מינית או זהות מגדרית בהעסקת עובדים, בדיור ובשירותים ציבוריים. כמו כן, בערים אדמונד, אוקלהומה סיטי וטלסה החוק אוסר אפליה על רקע נטייה מינית במקומות עבודה ציבוריים.
פשעי שנאה

חוק פשעי השנאה של אוקלהומה אינו כולל פשעים שנעשים על רקע נטייה מינית או זהות מגדרית. עם זאת, חוק פשעי השנאה הפדרלי של ארצות הברית כולל פשעים כאלה החל משנת 2009.
טרנסג'נדריות ושינוי מגדר

מדינת אוקלהומה מאפשרת לטרנסג'נדרים לשנות את מגדרם החוקי לאחר הצגת צו של בית משפט המאשר זאת. אין חובה לעבור ניתוח לשינוי מין לשם כך.
באוגוסט 2018 בית ספר מקומי בעיירה אשילה נסגר למספר ימים עקב חשש ביטחוני, לאחר שתלמידה טרנסג'נדרית בת 12 קיבלה איומי רצח וכן איומי קטיעת איברים, הצלפות וסירוס מאחד ההורים של תלמיד אחר בכיתתה.
המשמר הלאומי

בינואר 2012 מייק ריינולדס, נציג בבית הנבחרים של אוקלהומה, העלה הצעת חוק שמטרתה להסדיר מדיניות מקומית של "אל תשאל, אל תספר" במשמר הלאומי של אוקלהומה. (מדיניות זו מנעה בעבר מהומוסקסואלים ומלסביות לשרת בצבא ארצות הברית באופן גלוי, עד שבוטלה בשנת 2011.) הצעת החוק נדחתה בפברואר 2012.
ביוני 2013 בית המשפט העליון של ארצות הברית ביטל את סעיף 3 בחוק ההגנה הפדרלי על נישואים, שהגדיר נישואים כאיחוד בין גבר לאישה בלבד. לאחר פסיקת בית המשפט העליון, מחלקת ההגנה של ארצות הברית ביקשה מהמדינות להוסיף בני זוג של הומוסקסואלים ושל לסביות שמשרתים במשמר הלאומי לתוכניות ההטבה הפדרליות. אוקלהומה רשמה מספר זוגות חד־מיניים בתוכניות ההטבה עד ספטמבר 2013, כשהמושלת הרפובליקנית מרי פאלין דרשה להפסיק לעשות זאת. ב־31 באוקטובר 2013 צ'אק הייגל, מזכיר ההגנה של ארצות הברית דאז, קרא לכל המדינות לרשום בני זוג של חיילים להט"בים לתוכניות ההטבה. ב־6 בנובמבר 2013 המושלת פאלין הודיעה שחיילים להט"בים המשרתים במשמר הלאומי של אוקלהומה יוכלו לבקש הטבות עבור בני זוגם בשירותים הנמצאים בבעלות ממשלתית פדרלית בלבד, אך לא בשירותים הנמצאים בבעלות של מדינת אוקלהומה. לאחר שמחלקת ההגנה של ארצות הברית התנגדה לתוכנית, פאלין הודיעה שכל הזוגות הנשואים, ללא קשר לנטייה מינית, יוכלו לבקש הטבות רק בשירותים הנמצאים בבעלות ממשלתית פדרלית.
דעת קהל

סקר שנערך בשנת 2017 על ידי המכון הציבורי לחקר דת (PRRI) מצא ש־53% מתושבי אוקלהומה תומכים בנישואים חד־מיניים, בעוד ש־36% מתנגדים ו־10% לא בטוחים או מחזיקים בעמדה נייטרלית.
אותו הסקר מצא ש־64% מתושבי אוקלהומה תומכים בחוקים האוסרים אפליה על רקע נטייה מינית או זהות מגדרית, בעוד ש־25% מתנגדים לחוקים כאלה. זאת ועוד, הסקר מצא ש־51% מהתושבים סבורים שאין לאפשר לעסקים לסרב להעניק שירותים להומוסקסואלים וללסביות מטעם אמונה דתית, בעוד ש־39% סבורים שיש לאפשר לעסקים לעשות זאת.
טבלת סיכום

| --- | --- |
הומוסקסואליות ולסביוּת חוקיות:  (משנת 2003)
חוקים נגד אפליה בהעסקת עובדים: / (הגנה מפני אפליה קיימת בערים בודדות בלבד)
חוקים נגד אפליה באספקת מוצרים ושירותים: / (הגנה מפני אפליה קיימת בעיר נורמן בלבד)
חוקים נגד אפליה בכל התחומים (כולל אפליה בלתי ישירה והסתה): 
נישואים חד־מיניים:  (משנת 2014)
התרת אימוץ ללהט"בים יחידים: 
התרת אימוץ לזוגות חד־מיניים:  (משנת 2014)
טיפולי המרה אסורים עבור קטינים: 
זכות לשינוי המגדר החוקי:
Cyanide & Happiness

|  מידע קומיקס |
| --- | --- |
 יוצר:  קריס וילסון רוב דנבלייקר דייב מקלפטריק מאט מלווין
 סוגה:  הומור שחור, סאטירה ושעשועי לשון
 סטטוס:  עדיין פעיל
 תקופת פרסום מקורית:  25 בינואר 2005 – הווה (19 שנים)
 שפת המקור:  אנגלית
 מספר החוברות:  כ-2400 (נכון ליוני 2011)
 explosm.net
 
Cyanide & Happiness (תרגום מילולי מאנגלית: "ציאניד ושמחה") הוא קומיקס יומי שמועלה באתר אקספלוסם (explosm.net). הקומיקס נכתב על ידי ארבעה כותבים קבועים, ולעיתים גם על ידי "כותבים אורחים".
הקומיקס מאופיין בהומור שחור, משחקי מילים, בדיחות קרש, ובדיחות היגיון. בנוסף, הקומיקס מאופיין באנטי הומור, לעיתים קרובות רצועות הקומיקס הן חסרות פאנץ' ליין במכוון.
הקומיקס פופולרי מאוד, וזוכה לכמיליון כניסות מדי יום. נכון ליוני 2011, הוא ממוקם במקום ה-2,216 בדירוג הפופולריות של אלכסה.
מקור השם

מקור השם הוא מרצועת הקומיקס שפורסמה באתר ב-15 באפריל 2005. ברצועה זו מישהו מציע למישהו אחר לקנות צמר גפן מתוק. הקונה שואל מה הרכיבים, והמוכר עונה "ציאניד ושמחה". הקונה קורא מייד: "שמחה? מעולה! תביא לי ארבעה כאלה!"
סגנון

הקומיקס מצויר בסגנון פשוט מאוד, כאשר כל הדמויות מצוירות כדמויות גפרורים בעלות עיניים ופה בלבד. כמעט כל הגברים קירחים, כשהם נבדלים רק בצבע החולצה, או פריטי לבוש נוספים. לנשים יש שיער. רוב הרצועות הן באורך של ארבעה ריבועים, אך יש גם רצועות ארוכות יותר. בנוסף לרצועות הקומיקס, באתר מפורסמים גם סרטונים רבים, שעשויים באותו הסגנון.
הבדיחות בקומיקס מאופיינות בהומור שחור, כאשר חלקן נועדו לזעזע ולא רק להצחיק. יש גם שימוש נרחב במשחקי מילים, ובפארודיות על משחקי מילים. לעיתים קרובות הדמויות שוברות את הקיר הרביעי ומתייחסות לקוראים או להיותם מצוירים. ארבעת הכותבים נבדלים זה מזה בסגנון הציור וסגנון הבדיחות, אולם יש דמיון רב בין ארבעתם. אחת לכמה זמן נכתבות רצועות על ידי כותבים אורחים, המנסים לחקות את סגנון הציור והכתיבה של הכותבים.
אחת לכמה זמן, הכותבים מחליטים על "שבוע קומיקס מדכא", שבו הבדיחות הן "שחורות" באופן יוצא דופן, ולעיתים אף אינן מנסות להצחיק.
האתר אקספלוסם

האתר "אקספלוסם" (explosm.net) הוא האתר שבו מתפרסם הקומיקס. האתר הוקם על ידי רוב דנבלייקר, דייב מקאלפטריק ומאט מלווין (שלושה מהכותבים) עוד לפני שהקומיקס החל להתפרסם במתכונת הנוכחית. הוא עסק בקומיקס, אך גם באמנות באופן כללי. האתר תפס תאוצה עם הצטרפותו של קריס וילסון (הכותב הרביעי) והתחלת פרסום הקומיקס. כיום האתר משמש בעיקר כבמה לפרסום הקומיקס, אך יש בו גם פורומים שעוסקים במגוון נושאים, וחנות אינטרנט שבה מוכרים מוצרים הקשורים לקומיקס. מרבית ה"כותבים האורחים" הם חברי הפורומים, והם מפרסמים את הרצועות שהם כותבים בפורום לפני פרסומם כחלק מהקומיקס.
קמפיין "תכניסו את דייב לאמריקה"

בשנת 2010 הכותב דייב מקאלפטריק, תושב אירלנד, רצה לנסוע לארצות הברית לתקופה מסוימת כדי לעבוד במשותף עם הכותבים האחרים, אך הוא לא קיבל ויזת אומנים (ויזה הניתנת לרוב לאומני במה שרוצים להופיע בארצות הברית וכדומה). הכותבים החליטו לפתוח עצומה תחת הכותרת "תנו לדייב להיכנס לאמריקה" (let dave into america) ולפרסמה באתר הקומיקס. העצומה צברה יותר ממאה אלף חתימות בשלושה שבועות, ובחודש ספטמבר דייב קיבל ויזת אומנים ונסע לארצות הברית.
חוויאר ריבלטה

| --- | --- |
אין תמונה חופשית
 לידה:  14 בספטמבר 1980 (בן 44) מדריד, ספרד
 מדינה:  ספרד ספרד
 מקום מגורים:  סנקט פטרבורג, רוסיה
 מעסיק:  טורינו, זניט סנקט פטרבורג, פארמה, אולימפיק מרסיי, מנצ'סטר יונייטד, נובארה, יובנטוס, מילאן, א.א.ק. אתונה 
 תפקיד:  המנהל הספורטיבי של זניט סנקט פטרבורג
 
חוויאר ריבלטה (בספרדית: Javier Ribalta; נולד ב-14 בספטמבר 1980, מדריד, ספרד) הוא סוכן שחקנים, צייד כישרונות ומנהל ספורטיבי, שידוע כמי שכיהן כמנהל ספורטיבי בקבוצת הכדורגל זניט סנקט פטרבורג, מאז יולי 2018 עד אפריל 2021.
קריירה

הוא החל את הקריירה הספורטיבית שלו בטורינו ביולי 2008 ועבד כסקאוט. שנה לאחר מכן, ביולי 2009 עבר לתפקיד דומה במילאן וכעבור שנתיים היה לסקאוט ראשי בקבוצת נובארה.
ב-2012 הצטרף ליובנטוס, בה עבד במשך 5 שנים. בתקופה זו המועדון ביצע העברות חשובות של שחקנים כדוגמת דני אלבס, קינגסלי קומאנה, פרננדו ליורנטה, סמי חדירה, פול פוגבה, אלווארו מוראטה, אלכס סנדרו, פאולו דיבאלה ואחרים. ב-2017 הגיע למנצ'סטר יונייטד ועבד כסקאוט ראשי במועדון במשך שנה.
ביולי 2018 מונה למנהל ספורטיבי בזניט סנקט פטרבורג הרוסית, במקום אורסטה צ'ינקוויני ונטל חלק פעיל ברכישת שחקנים כמו סרדאר אזמון, וילמר בריוס, דוגלאס סנטוס, ומלקום. באפריל 2021 עזב את רוסיה וחזר לאיטליה. הוא מונה למנכ"ל מועדון הכדורגל פארמה. בהמשך שימש כמנהל ספורטיבי במועדון אולימפיק מרסיי, עד נובמבר 2023.
הערות שוליים

↑  Испанский скаут — в кресло директора «Зенита»?
↑  У «Зенита» новый спортивный директор. Это бывший скаут «Ювентуса»
↑  Испанский скаут — в кресло директора «Зенита»?
↑  У «Зенита» новый спортивный директор. Это бывший скаут «Ювентуса»
↑  FIRST DAY OF WORK FOR JAVIER RIBALTA: "PROUD TO START THIS NEW ADVENTURE"
ערך זה הוא קצרמרבנושא ספורטאים. אתם מוזמנים לתרום לוויקיפדיה ו.
1-800-273-8255

"1-800-273-8255" הוא סינגל של הראפר האמריקאי לוג'יק בהשתתפות הזמרת הקנדית אלסיה קארה והזמר האמריקאי חאליד. הסינגל יצא ב-27 באפריל 2017, והוא מופיע באלבום האולפן השלישי של לוג'יק, Everybody‏. הסינגל נקרא על שם מספר הטלפון של קו ההצלה הלאומי למניעת התאבדויות (אנ').‏ השיר הופק על ידי לוג'יק ו-6ix‏, ונכתב על ידי שלושת המבצעים, ביחד עם דילן וויגינס, 6ix ואנדרו טגארט מהצ'יינסמוקרס.‏ השיר הגיע למקום השלישי בבילבורד הוט 100 וקיבל מועמדות לשיר השנה ולווידאו קליפ הטוב ביותר בטקס פרסי גראמי ה-60. נכון ליוני 2021, לשיר יש יותר ממיליארד השמעות בספוטיפיי.
רקע

בראיון לאתר Genius אמר לוג'יק כי:
אז הרגע הראשון הוא מנקודת מבט של מישהו שמתקשר למוקד והם רוצים להתאבד. הם רוצים להרוג את עצמם. הם רוצים לשים קץ לחייהם. כשקפצתי על אוטובוס תיירים שהתחיל מלוס אנג'לס, קליפורניה וסיימתי בניו יורק ועשיתי סיבוב הופעות בו נסעתי לבתי מעריצים וחלקתי איתם ארוחות, ביליתי איתם, השמעתי להם את האלבום שלי לפני שאפילו יצא. אותם יחד עם אנשים אחרים בסיור, רק אוהדים שפגשתי באקראי, הם אמרו דברים כמו: "המוזיקה שלך הצילה את חיי. הצלת את חיי." ותמיד הייתי כמו, "אוך, את/ה כל כך נחמד/ה. תודה." ואני נותן להם חיבוק, אבל מתנהג כמו חרא במוחי, כמו, "מה לעזאזל?" והם באמת רציניים. הם מקעקעים חרא על זרועותיהם ומקבילים חרא כמו מילים של שמירת חייהם במוחי, ואני הייתי כמו: "האיש שאני אפילו לא מנסה להציל חיים של אף אחד." ואז זה הכה בי, הכוח שיש לי כאמן עם קול. אפילו לא ניסיתי להציל את חייך. עכשיו מה יכול לקרות אם אכן אעשה זאת?
וידאו קליפ

הווידאו קליפ של השיר יצא לראשונה ב-17 באוגוסט 2017, בערוץ ה-Vevo של לוג'יק ביוטיוב. הווידאו קליפ, שבוים על ידי אנדי הינס, מראה צעיר שנאבק בתחושה שהוא מתקבל בשל נטייתו מינית. בין הידוענים שמופיעים בווידאו קליפ נראים קוי סטיוארט, נולן גולד, דון צ'ידל, לואיס גוזמן ומת'יו מודין. נכון ליוני 2021, לווידאו קליפ יש יותר מ-419 מיליון צפיות ביוטיוב.
השפעה

על פי קו ההצלה הלאומי למניעת התאבדויות (אנ'), בשלושת השבועות שלאחר יציאתו של הסינגל, השיחות שהופנו לקו ההצלה עלו בכ-27%, בעוד שמספר ביקורי האתר הראשי של קו ההצלה עלה מ-300,000 ל-400,000 בחודשים שלאחר מכן. על פי המגזין בילבורד, ביום צאתו של השיר, מספר השיחות למוקד היה למעלה מ-4,573 שיחות, ונחשב לנפח השירות היומי השני בגובהו בארצות הברית.
מנהלת התקשורת של Lifeline פרנסס גונזלס דיווחה כי לאחר קיום פרסי הווידאו קליפים של MTV ב-2017, המוקד חווה עלייה של כ-50% במספר השיחות. לפי הדיווחים, העלייה קרתה כתוצאה מביצוע השיר במהלך המופע, כמו גם מהנאום שנשאה הזמרת האמריקאית קשה, שהציגה את מבצעי השיר.
במהלך טקס פרסי גראמי ה-60, שהתקיים ב-2018, ביצעו לוג'יק, אליסיה קארה וחאליד את השיר, כמחווה לסולן הראשי של סאונדגארדן כריס קורנל ולסולן הראשי של לינקין פארק, צ'סטר בנינגטון. שניהם התאבדו ב-2017. השיר בוצע לאחר קיום המחווה השנתית לזכרם, שהתקיימה בבנינגטון (אנ'), ורמונט.
רמיקס

ב-13 באוקטובר 2017, יצא רמיקס ספרדי בשיתוף פעולה עם הזמר הקולומביאני חואנס. הראפר ליל דורק הוציא עיבוד מחדש בשם "1 (773) Vulture" לסינגל, באלבומו Just Cause Y'all Waited.‏
פרסים ומועמדויות

| שנה | טקס | קטגוריה | הערות |
| --- | --- | --- | --- |
| 2018 | פרס גראמי | שיר השנה | מועמדות |
| 2018 | פרס גראמי | הווידאו קליפ הטוב ביותר | מועמדות |
| 2018 | פרסי הפופ של BMI | שירים זוכים בפרסים | זכייה |
| 2018 | פרסי הווידאו קליפים של MTV | שיתוף הפעולה הטוב ביותר | מועמדות |
| 2018 | פרסי הווידאו קליפים של MTV | הקליפ הטוב ביותר בעל מסר חברתי | מועמדות |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 42 |  |
|  אוסטרליה | מצעד הסינגלים האוסטרלי | 5 |  |
|  איטליה | מצעד הסינגלים האיטלקי | 65 |  |
|  אירלנד | מצעד הסינגלים האירי | 9 |  |
|  ארצות הברית | בילבורד הוט 100 | 3 |  |
|  ארצות הברית | מצעד השירים העכשוויים למבוגרים | 26 |  |
|  ארצות הברית | מצעד 40 השירים למבוגרים | 22 |  |
|  ארצות הברית | מצעד הדאנס/מיקס | 2 |  |
|  ארצות הברית | מצעד שירי ה-R&B/היפ-הופ | 2 |  |
|  ארצות הברית | מצעד 40 שירי המיינסטרים | 3 |  |
|  גרמניה | GfK – טופ 100 | 45 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 23 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 17 |  |
|  מלזיה | RIM | 19 |  |
|  ניו זילנד | המצעד הניו זילנדי הרשמי | 6 |  |
|  סלובקיה | ČNS IFPI | 20 |  |
|  ספרד | PROMUSICAE | 93 |  |
|  סקוטלנד | מצעד הסינגלים הסקוטי | 20 |  |
|  פינלנד | המצעדים הפיניים הרשמיים | 15 |  |
|  פלנדריה | אולטראטופ 50 | 36 |  |
|  צ'כיה | ČNS IFPI | 17 |  |
|  צרפת | SNEP | 88 |  |
|  קנדה | קנדה הוט 100 | 6 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 50 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אוסטרליה | מצעד הסינגלים האוסטרלי | 35 |  |
|  ארצות הברית | בילבורד הוט 100 | 31 |  |
|  ארצות הברית | מצעד שירי ה-R&B/היפ-הופ | 16 |  |
|  ארצות הברית | מצעד 40 שירי המיינסטרים | 32 |  |
|  ארצות הברית | מצעד השירים הקצביים | 7 |  |
|  דנמרק | היטליסטן | 29 |  |
|  הממלכה המאוחדת | מצעד הסינגלים הבריטי | 84 |  |
|  ניו זילנד | המצעד הניו זילנדי הרשמי | 35 |  |
|  פורטוגל | מצעד הסינגלים הפורטוגזי | 30 |  |
|  קנדה | קנדה הוט 100 | 47 |  |
|  שוודיה | סוורייטופליסטן | 43 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | 84 |  |
|  ארצות הברית | מצעד שירי ה-R&B/היפ-הופ | 89 |  |
|  פורטוגל | מצעד הסינגלים הפורטוגזי | 121 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 466 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| בלגיה (BEA) | זהב | 15,000 |
| קנדה (Music Canada) | 5× פלטינה | 400,000 |
| דנמרק (IFPI Denmark) | פלטינה | 90,000 |
| צרפת (SNEP) | זהב | 66,666 |
| גרמניה (BVMI) | זהב | 200,000 |
| איטליה (FIMI) | פלטינה | 50,000 |
| ניו זילנד (RMNZ) | פלטינה | 30,000 |
| פורטוגל (AFP) | פלטינה | 10,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | 6× פלטינה | 6,000,000 |
קורפוס הפאנצר ה-76 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  29 ביוני 1943 – 2 במאי 1945 (שנה)
 מלחמות:  מלחמת העולם השנייה קרב אנציו  הקרב על מונטה קאסינו  מתקפת האביב של בעלות הברית בצפון איטליה
 פיקוד
 מפקדים
 
קורפוס הפאנצר ה-76 (בגרמנית: LXXVI. Panzerkorps) היה קורפוס שריון של הוורמאכט במהלך מלחמת העולם השנייה.
היסטוריה

הקורפוס הוקם בצרפת ב-9 ביוני 1943 בשם "הקורפוס ה-76", והועמד תחת פיקוד טראוגוט הר.
ב-22 ביולי 1943 הוסב הקורפוס לקורפוס פאנצר, ובספטמבר נשלח הקורפוס לאיטליה כחלק מהארמייה העשירית,  בניסיון להדוף את נחיתת בעלות הברית בסאלרנו. בהמשך לחם הקורפוס בקרב מונטה קאסינו, ולאחר מכן לחם הקורפוס בקרבות השונים באיטליה כחלק מהארמייה העשירית והארמייה ה-14 לסירוגין. ב-27 בדצמבר 1944 מונה גרהרד פון שוורין לפקד על הקורפוס, וב-25 באפריל 1945 הוחלף על ידי קרל פון גראפן שפיקד על הקורפוס עד סוף המלחמה.
מפקדים

טראוגוט הר (9 ביוני 1943 - 1 במרץ 1944)
דיטריך פון קולטיץ (1 במרץ 1944 - 15 באפריל 1944)
טראוגוט הר (15 באפריל 1944 - 23 בנובמבר 1944)
פרידריך וילהלם האוק (23 בנובמבר 1944 - 16 בדצמבר 1944)
טראוגוט הר (16 בדצמבר 1943 - 27 בדצמבר 1944)
גרהרד פון שוורין (27 בדצמבר 1944 - 25 באפריל 1945)
קרל פון גראפן (25 באפריל 1945 - 2 במאי 1945)
סדר הכוחות > קרב אנציו

בקרב אנציו כלל הקורפוס את היחידות הבאות:
דיוויזיית הפאנצרגרנדיר ה-3
דיוויזיית הפאנצר ה-26
דיוויזיית הפאנצר הרמן גרינג
הדיוויזיה ה-362
הדיוויזיה ה-71